text: Flere penge vil ikke skaffe flere læger her hos os
  21 september 2016 kl. 19.20
  Lægeformand afviser politikeres forslag at om mere i løn kan skaffe flere praktiserende læger. De er på sygehusene i stedet, siger han. 
  Manglen på praktiserende læger i Danmarks femte største by, Esbjerg, er ikke kun et Esbjerg-problem. Det er et nationalt  strukturproblem, som lidt højere løn ikke løser.
  Så kontant afviste formanden for de praktiserende læger i Syddanmark, Jørgen Skadborg, Bredsten, onsdag aften i TV SYD politikernes forslag om at løse manglen med mere i løn til praktiserende læger langt væk fra Hovedstadsområdet.
  -Der mangler praktiserende læger over hele landet, også i visse kvarterer i København, sagde Jørgen Skadborg og fortsatte:
  -Vi taler Ålborg, Århus, Randers, Esbjerg, København. Alle byer fortæller om, at de mangler praktiserende læger. Det er et strukturproblem. Der er i de sidste ti år kommet cirka 5000 flere læger på sygehusene, og det har trukket lægerne væk fra den almene praksis.
  -Det er simpelthen på tide, at vi begynder at uddanne flere læger i almen medicin, sagde PLO-formanden i Syddanmark, læge Jørgen Skadborg.
  Hør ham i klippet her:
  
  